CELEX: 52017PC0374
Language: da
Date: 2017-07-11
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Associeringsrådet EU-Tyrkiet til ændringen af protokol 2 til afgørelse nr. 1/98 truffet af Associeringsrådet EF-Tyrkiet om handelsordningen for landbrugsprodukter

EUROPA-KOMMISSIONEN
            Bruxelles, den 11.7.2017
            COM(2017) 374 final
            2017/0156(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Associeringsrådet EU-Tyrkiet til ændringen af protokol 2 til afgørelse nr. 1/98 truffet af Associeringsrådet EF-Tyrkiet om handelsordningen for landbrugsprodukter
            
               
         
         
            
               BEGRUNDELSE
            
            
               Den bilaterale samhandel med landbrugsprodukter og fiskevarer mellem EU og Tyrkiet foregår i henhold til aftalen af 12. september 1963 om oprettelse af en associering mellem Det Europæiske Økonomiske Fællesskab og Tyrkiet (herefter "aftalen") og især af afgørelse nr. 1/98 truffet af Associeringsrådet EF-Tyrkiet den 25. februar 1998 om handelsordningen for landbrugsprodukter. I henhold til denne associeringsrådsafgørelse er Unionen blevet givet visse indrømmelser i form af toldkontingenter for oksekød. De to toldkontingenter for oksekød består i øjeblikket af hhv. et på 5 000 ton frosset oksekød og et på 14 100 ton frosset oksekød.
            
            
               Siden ikrafttrædelsen af Associeringsrådets afgørelse nr. 1/98 har eksporten af oksekød og levende dyr fra EU været svingende og har i lange perioder været forbudt af Tyrkiet. For at gøre det lettere at anvende kontingenterne fuldt ud og opnå en regelmæssig samhandel med disse produkter har Tyrkiet foreslået at udvide de to kontingenter for oksekød til også at omfatte fersk og kølet oksekød.
            
            
               En sådan ændring er i Unionens interesse, da den ville udvide produktdækningen inden for de eksisterende indrømmelser, bedre ville kunne dække markedsefterspørgslen i Tyrkiet samt sikre en bedre udnyttelse af kontingenterne og dermed en regelmæssig samhandel. Derudover opnås der ofte en højere markedspris for fersk og kølet oksekød. Den bredere, mere langsigtede målsætning med ændringen er at sikre en regelmæssig, uhindret samhandel inden for rammerne af kontingenterne. 
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  Ifølge forslaget vil omfanget af oksekødsprodukter, der kan godkendes til eksport til Tyrkiet under de to kontingenter, blive udvidet med henblik på at gøre det lettere at eksportere oksekød til Tyrkiet. 
               
            
            
               •Sammenhæng med de gældende regler på samme område
            
            
               
                  Forslaget er i overensstemmelse med Unionens handelspolitik, som har til formål at øge mulighederne for handel med tredjelande. 
               
            
            
               •Sammenhæng med Unionens politik på andre områder
            
            
               
                  Forslaget er i overensstemmelse med Unionens politik om at fremme handel mellem medlemsstaterne og tredjelande og med princippet om, at Den Europæiske Union bør tilskynde udviklingen af denne samhandel, herunder gennem gradvis afskaffelse af hindringer for international handel. Formålet med forslaget er at forbedre og lette handelen med oksekødsprodukter mellem Unionen og Tyrkiet.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Retsgrundlaget for Rådets afgørelse er artikel 207, stk. 4, første afsnit, sammenholdt med artikel 218, stk. 9, i traktaten om Den Europæiske Unions funktionsmåde og artikel 35 i tillægsprotokollen til aftalen om oprettelse af en associering mellem Det Europæiske Økonomiske Fællesskab og Tyrkiet.  
               
            
            
               •Nærhedsprincippet 
            
            
               
                  Den fælles handelspolitik er et af de områder, hvor Unionen har enekompetence, jf. artikel 3 i traktaten om Den Europæiske Unions funktionsmåde (TEUF). Initiativet vedrører gennemførelsen af en eksisterende handelsaftale.
               
            
            
               •Proportionalitetsprincippet
            
            
               
                  Alle rimelige politiske løsningsmodeller blev overvejet, og forslaget anses for at være det bedst egnede til at nå det fastsatte mål.
               
            
            
               •Valg af retsakt
            
         
         
            
               Afgørelse truffet af Associeringsrådet EU-Tyrkiet om ændring af protokol 2 til afgørelse nr. 1/98 truffet af Associeringsrådet EF-Tyrkiet om handelsordningen for landbrugsprodukter.
            
            
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant
               
            
            
               •Høringer af interesserede parter
            
            
               
                  Kommissionen har foretaget en uformel høring blandt interessenterne og medlemsstaterne, som har bakket op om forslaget om at udvide de eksisterende kontingenter til at omfatte flere produkter.
               
            
            
               •Indhentning og brug af ekspertbistand
            
            
               
                  Kommissionen har været i kontakt med interessenterne, som fremsatte deres syn på markedssituationen i Tyrkiet.
               
            
            
               •Konsekvensanalyse
            
            
               
                  Der er ikke foretaget en konsekvensanalyse, da forslaget forventes at medvirke til en øget og forbedret handel med oksekødsprodukter mellem Unionen og Tyrkiet og derved udnytte de eksisterende bilaterale handelspræferencer. Forslaget berører ikke import til Unionen og giver heller ingen tredjelande nye handelsindrømmelser. 
               
            
            
               •Målrettet regulering og forenkling
            
            
               
                  Forslaget kan gennem udvidelsen af kontingenterne med flere produkter fremme små og mellemstore virksomheders eksport af oksekødsprodukter til Tyrkiet. En udvidelse af det produktudvalg, der kan omfattes, gør det lettere at udnytte kontingenterne fuldt ud og øge eksporten.
               
            
            
               •Grundlæggende rettigheder
            
            
               
                  Dette forslag berører ikke de grundlæggende rettigheder.
               
            
            
               4.VIRKNINGER FOR BUDGETTET
            
            
               
                  Forslaget har ingen virkninger for Unionens budget.
               
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               
                  Kommissionen vil overvåge samhandelen for at kunne evaluere, hvorvidt forslaget medfører en bedre udnyttelse af de eksisterende kontingenter, og for at sikre en uhindret eksport af oksekød til Tyrkiet. 
               
            
         
         
            
               •Forklarende dokumenter (for direktiver)
            
            
               
                  Ikke relevant.
               
            
            
               •Nærmere redegørelse for de enkelte bestemmelser i forslaget
            
            
               
                  Ikke relevant.
               
            
            
               2017/0156 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Associeringsrådet EU-Tyrkiet til ændringen af protokol 2 til afgørelse nr. 1/98 truffet af Associeringsrådet EF-Tyrkiet om handelsordningen for landbrugsprodukter
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
            
               ud fra følgende betragtninger:
            
            
               (1)Aftalen om oprettelse af en associering mellem Det Europæiske Økonomiske Fællesskab og Tyrkiet
                  1
                har til formål at fremme en vedvarende og afbalanceret styrkelse af de handelsmæssige og økonomiske forbindelser mellem Unionen og Tyrkiet. Med aftalen oprettes der et associeringsråd for at garantere gennemførelsen og den gradvise udvikling af associeringsordningen.
            
            
               (2)Ifølge afgørelse nr. 1/98 truffet af Associeringsrådet EF-Tyrkiet
                  2
                oprettes handelsordningen for landbrugsprodukter. Protokol 2 til denne afgørelse indeholder nærmere oplysninger om præferenceordningen for import til Tyrkiet af landbrugsprodukter med oprindelse i Unionen, herunder en præferenceordning for import af frosset oksekød.
            
            
               (3)Unionen og Tyrkiet har holdt drøftelser og er blevet enige om at ændre præferenceordningen for import til Tyrkiet af oksekød med oprindelse i Unionen med henblik på at udvide de eksisterende toldkontingenter, som angivet i bilaget til protokol 2 til afgørelse nr. 1/98, til også at omfatte fersk og kølet oksekød.
            
            
               (4)I henhold til artikel 35 i tillægsprotokollen til aftalen om oprettelse af en associering mellem Det Europæiske Økonomiske Fællesskab og Tyrkiet
                  3
                kan omfanget af den gensidige præferencebehandling mellem Unionen og Tyrkiet ændres ved en afgørelse truffet af Associeringsrådet.
            
            
               (5)Unionens holdning i Associeringsrådet EU-Tyrkiet bør derfor baseres på det udkast til afgørelse, der er knyttet til nærværende afgørelse.
            
            
               (6)Da Associeringsrådets afgørelse medfører en ændring af aftalen, bør den offentliggøres i Den Europæiske Unions Tidende efter vedtagelsen.
            
            
               (7)I Associeringsrådet repræsenteres Unionen af Kommissionen i overensstemmelse med artikel 17, stk. 1, af traktaten om Den Europæiske Union —
            
         
         
            
               VEDTAGET DENNE AFGØRELSE: 
            
            
               Artikel 1
            
            
               Den holdning, som skal indtages af Den Europæiske Union i Associeringsrådet EU-Tyrkiet til ændringen af protokol 2 til afgørelse nr. 1/98 truffet af Associeringsrådet EF-Tyrkiet om handelsordningen for landbrugsprodukter, baseres på det udkast til Associeringsrådet EU-Tyrkiets afgørelse, som er knyttet til nærværende afgørelse.
            
            
               Artikel 2
            
            
               Associeringsrådets afgørelse offentliggøres efter vedtagelsen i Den Europæiske Unions Tidende.
            
            
            
               Artikel 3
            
            
               Denne afgørelse er rettet til Kommissionen.
            
            
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  Aftalen om oprettelse af en associering mellem Det Europæiske Økonomiske Fællesskab og Tyrkiet, undertegnet den 12. september 1963 i Ankara (EFT 217 af 29.12.1964, s. 3687).
               
               
                  
                     (2)
                  Afgørelse nr. 1/98 truffet af Associeringsrådet EF-Tyrkiet den 25. februar 1998 om handelsordningen for landbrugsprodukter (98/223/EF) (EFT L 86 af 20.3.1998, s. 1).
               
               
                  
                     (3)
                  Tillægsprotokol og finansprotokol, undertegnet den 23. november 1970, knyttet til aftalen om oprettelse af en associering mellem Det Europæiske Økonomiske Fællesskab og Tyrkiet, og om foranstaltninger, der skal træffes med henblik på deres ikrafttræden (EFT 293 af 29.12.1972, s. 3).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 11.7.2017
            COM(2017) 374 final
            BILAG
            til
            Forslag til RÅDETS AFGØRELSE
            om den holdning, der skal indtages på Den Europæiske Unions vegne i Associeringsrådet EU-Tyrkiet til ændringen af protokol 2 til afgørelse nr. 1/98 truffet af Associeringsrådet EF-Tyrkiet om handelsordningen for landbrugsprodukter
            
               
         
         
            
               BILAG
            
            
               Udkast
                  AFGØRELSE NR. ... TRUFFET AF ASSOCIERINGSRÅDET EU-TYRKIET
               
                  af ...
               
                  om ændring af protokol 2 til afgørelse nr. 1/98 om handelsordningen for landbrugsprodukter
            
            
               ASSOCIERINGSRÅDET EU-TYRKIET HAR —
            
            
               under henvisning til aftalen om oprettelse af en associering mellem Det Europæiske Økonomiske Fællesskab og Tyrkiet
                  1
               ,
            
            
               under henvisning til tillægsprotokollen og finansprotokollen undertegnet den 23. november 1970, som knytter sig til aftalen om oprettelse af en associering mellem Det Europæiske Økonomiske Fællesskab og Tyrkiet, og om forholdsregler for deres ikrafttrædelse
                  2
               , særlig artikel 35, og
            
            
               ud fra følgende betragtninger:
            
            
               (1)I afgørelse nr. 1/98 truffet af Associeringsrådet EF-Tyrkiet
                  3
                fastsættes præferenceordningen for handel med landbrugsprodukter mellem Unionen og Tyrkiet. Protokol 2 til denne afgørelse indeholder nærmere oplysninger om præferenceordningen for import til Tyrkiet af landbrugsprodukter med oprindelse i Unionen, herunder en præferenceordning for import af frosset oksekød.
            
            
               (2)Unionen og Tyrkiet har holdt drøftelser og er blevet enige om at ændre præferenceordningen for import til Tyrkiet af oksekød med oprindelse i Unionen med henblik på at udvide de eksisterende toldkontingenter, som angivet i bilaget til protokol 2 til afgørelse nr. 1/98, til også at omfatte fersk og kølet oksekød.
            
            
               (3)Protokol 2 til afgørelse nr. 1/98 truffet af Associeringsrådet EF-Tyrkiet bør derfor ændres —
            
            
               VEDTAGET DENNE AFGØRELSE:
            
            
               Artikel 1
            
            
               Bilaget til protokol 2 til afgørelse nr. 1/98 ændres som anført i bilaget til denne afgørelse.
            
            
               Artikel 2
            
            
               Denne afgørelse træder i kraft på dagen for vedtagelsen. Den offentliggøres i Den Europæiske Unions Tidende.  
            
            
            
               Udfærdiget i ………….,
            
            
               
               
                  Formand
               
            
            
               
                  På Associeringsrådet EU-Tyrkiets vegne 
               
               
                  Formand
               
            
         
         
            
               Bilag
            
            
               Oplysningerne vedrørende KN-kode 0202 20 i bilaget til protokol 2 til afgørelse nr. 1/98 affattes således:
            
            
            
            
                     
                        KN-kode
                     
                  
                  
                     
                        Beskrivelse
                     
                  
                  
                     
                        Nedsættelse af MFN-toldsats (%)
                     
                  
                  
                     
                        Toldkontingent (ton nettovægt)
                     
                  
               
                     
                        0201 20,
                     
                     
                        0202 20
                     
                  
                  
                     
                        Andre udskæringer af oksekød, ikke udbenet, fersk, kølet eller frosset
                     
                  
                  
                     
                        50 % nedsættelse med maks. told på 30 %
                     
                  
                  
                     
                        5 000
                     
                     
                  
               
                     
                        0201 20,
                     
                     
                        0202 20
                     
                  
                  
                     
                        Andre udskæringer af oksekød, ikke udbenet, fersk, kølet eller frosset
                     
                  
                  
                     
                        30 % nedsættelse med maks. told på 43 %
                     
                  
                  
                     
                        14 100
                     
                  
               
            
            
         
         
            
                  
                     (1)
                  EFT 217 af 29.12.1964, s. 3687.
               
               
                  
                     (2)
                  EFT L 293 af 29.12.1972, s. 3.
               
               
                  
                     (3)
                  Afgørelse nr. 1/98 truffet af Associeringsrådet EF-Tyrkiet den 25. februar 1998 om handelsordningen for landbrugsprodukter (98/223/EF) (EFT L 86 af 20.3.1998, s. 1).